Diari Oficial de la Generalitat Valenciana


Sumari del DOGV 5951, del 10-02-2009 (2009/534)

Assumpte civil 000230/2008-B. Notificació de la sentència als hereus de Margarita Gisbert Mora.
-----------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/534


Data del document
:   30-12-2008

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Assumpte civil 000230/2008-B. Notificació de la sentència als hereus de Margarita Gisbert Mora. [2009/534]  
Judici: judici ordinari 000230/2008  
Part demandant: Luis García Villena i Lucía García Villena  
Part demandada: hereus de Margarita Gisbert Mora  
En el judici a què es fa referència s'ha dictat la resolució el text de la qual, literalment, diu així:  
«Sentència número 144/08  
Jutge que la dicta: Ramón González García  
Lloc: Alcoi  
Data: 30 de desembre de 2008  
Demandants: Luis i Lucía García Villena  
Lletrat: Gabriel Miró  
Procurador: Antonio Penades  
Demandats: hereus desconeguts de Margarita Gisbert Mora  
Objecte del judici: adquisició del domini per usucapió  
Procediment: judici ordinari  
Antecedents de fet  
1. El procurador dels tribunals Antonio Penadés, en nom i representació de Luis i Lucía García Villena, va presentar, el 21 d'abril de 2008, demanda de judici ordinari contra els hereus desconeguts de Margarita Gisbert Mora, en què, després d'exposar els fets i fonaments de dret que considerava aplicables, va acabar demanant que es dictara sentència d'acord amb la seua petició.  
Mitjançant la interlocutòria de 28 d'abril de 2008, s'admet a tràmit la demanda i es trasllada a la part demandada perquè la contesten durant 20 dies.  
Mitjançant la provisió de 23 de juny de 2008, la part demandada es declarada en situació processal de rebel·lia pel fet de no haver comparegut dins del termini establit i en la forma escaient, i es va fixar la celebració de la preceptiva audiència prèvia el dia 15 de setembre de 2008.  
2. L'audiència prèvia es va celebrar el dia assenyalat i es va practicar segons les finalitats de l'article 414 de la Llei d'Enjudiciament Civil, i va finalitzar amb la proposició i l'admissió de prova.  
3. El judici ordinari es va celebrar el dia assenyalat, es va practicar la prova amb el resultat que consta en actuacions, i va finalitzar amb les conclusions de les parts.  
Fonaments de dret  
1. La part actora demana que es dicte sentència per la qual es declare la titularitat dominical pro indivís de Luis i Lucía García Villena pel que fa a la finca situada a Alcoi, carrer de Sant Bonaventura, número 18, planta 2a, porta 1a, per prescripció extraordinària.  
A l'acte del judici ha quedat acreditat, en virtut de la prova documental que consta en les actuacions i que no ha sigut impugnada, que Margarita Gisbert Mora va adquirir per herència, en data 5 d'octubre de 1864, la finca situada a Alcoi, carrer de Sant Bonaventura, número 18 (doc. núm. 1 de la demanda), inscrita al Cadastre a favor dels hereus de Margarita Gisbert (doc. núm. 3.2), segons el certificat de data 3 d'octubre de 1952.  
Esta demandada i els seus hereus no han comparegut, i sí en canvi s'ha aportat prova testifical i documentació acreditativa que els demandats per sí, i a través dels seus ascendents, han posseït de manera continuada públicament, pacíficament i ininterrompudament el bé objecte de prescripció per més de 30 anys, raó per la qual procedix accedir al que s'ha sol·licitat, de conformitat amb els articles 609 i 1930 del Codi Civil.  
2. Pel que fa a les costes d'este procediment, i encara que l'article 394 de la Llei d'Enjudiciament Civil consagra el principi del venciment, atés que no han estat trobats els hereus de Margarita Gisbert, ni ha comparegut cap persona que s'opose a les peticions de l'actora, no es fa expressa condemna, i cada part haurà de pagar les causades a la seua instància i les comunes a mitges.  
Vists els preceptes esmentats i altres aplicables pertinentment i de manera general.  
Dispositiva  
Que amb l'estimació íntegra de la demanda presentada pel procurador dels tribunals Antonio Penadés, en nom i representació de Luis García Villena i Lucía García Villena, declare que estos han adquirit pro indivís la titularitat dominical de la finca situada a Alcoi, carrer de Sant Bonaventura, número 18, planta 2a, porta 1a, per prescripció adquisitiva extraordinària, i cada part haurà de pagar les causades a la seua instància i les comunes a mitges.  
Notifiqueu esta resolució a les parts.  
Lliureu una testimoniança d'esta resolució i porteu-ne l'original al llibre de sentències i resolucions definitives.  
Manera d'impugnació: mitjançant un recurs d'apel·lació davant l'Audiència Provincial d'Alacant (art. 455 de la LEC).  
El recurs es prepararà a través d'un escrit presentat en este Jutjat dins del termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la seua voluntat de recórrer, amb expressió dels pronunciaments que impugna (art. 457.2 de la LEC).  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de la sentència.  
Alcoi, 30 de desembre de 2008.- El secretari judicial: Alexandre Ros i Ros.